Kuldīgā

**Paskaidrojuma raksts**

**Saistošajiem noteikumiem Nr. \_\_ “****Kuldīgas novada pašvaldības aģentūras**

**“Kuldīgas kultūras centrs” maksas pakalpojumi”**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums | Saistošo noteikumu mērķis ir pārskatīt esošo noteikumu maksas pakalpojumus un to cenas, tādējādi nodrošināt pakalpojumu pieejamību atbilstoši aktualizētajām cenām. Esošais tiesiskais regulējums nosaka Kuldīgas novada pašvaldības aģentūras “Kuldīgas kultūras centrs” (turpmāk – Aģentūra) sniegto maksas pakalpojumu cenrādi, tomēr, ņemot vērā izmaksu sadārdzinājumu (piemēram, siltumapgāde, ūdensapgāde, elektrība), kā arī darba algu pieaugumu, nepieciešams veikt pakalpojumu maksas izmaiņas. Ir jāveic tiesiskā regulējuma izmaiņas, jo saskaņā ar [Publisko aģentūru likuma](https://likumi.lv/ta/id/202272-publisko-agenturu-likums) [17.](https://likumi.lv/ta/id/202272-publisko-agenturu-likums#p17) panta otro daļu noteikts, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi un šā likuma ceturto daļu, kas nosaka, ka Aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem. |
| 2. Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu: plānotie budžeta ieņēmumi palielināsies, bet izdevumu daļa netiek palielināta. Ieņēmumi no maksas pakalpojumiem tiks izmantoti atbilstoši Aģentūras apstiprinātajām budžeta tāmēm, ar to saistīto nodokļu un izdevumu samaksai, kā arī citu ar Aģentūras saimnieciskās darbības nodrošināšanu saistītu izdevumu samaksai. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – nodrošinās fiziskām un juridiskām personām dažādu pakalpojumu pieejamību gan Kuldīgas novada teritorijā, gan ārpus tās. Ietekme uz vidi – neizraisīs tiešas vai netiešas pārmaiņas vidē. Ietekme uz iedzīvotāju veselību – neizraisīs tiešu vai netiešu ietekmi uz iedzīvotāju veselību. Ietekme uz uzņēmējdarbības vidi pašvaldības teritorijā – kopumā neizraisa tiešu ietekmi uz uzņēmējdarbības vidi pašvaldības teritorijā, vienlaikus novada uzņēmējiem ir iespēja nomāt tirdzniecības vietas notiekošajos pasākumos, tādējādi popularizējot savu uzņēmējdarbību Kuldīgas novadā. Ietekme uz konkurenci – nav plānotas ietekmes uz konkurenci pašvaldības teritorijā. |
| 4. Ietekme uz administratīvajām procedūrām un to izmaksām | Aģentūra ir atbildīga par saistošo noteikumu izpildes ievērošanu. Saistošie noteikumi neparedz administratīvās procedūras un nemaina privātpersonām veicamās darbības, lai saņemtu pakalpojumu līdzšinējo kārtību. Saistošie noteikumi neparedz administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi nosaka Aģentūras sniegto pakalpojumu klāstu un apjomu. Aģentūras darbinieki tiks iesaistīti saistošo noteikumu īstenošanā, bet netiks uzlikti jauni pienākumi vai uzdevumi darbiniekiem, netiks veidotas jaunas darba vietas, u.tml. |
| 6. Informācija par izpildes nodrošināšanu | Saistošo noteikumu izpildi nodrošina Aģentūra. Noteikumu izpildē netiks iesaistītas citas institūcijas, kā arī netiks paredzēta jaunu institūciju izveide, esošo likvidācija vai reorganizācija. Saistošo noteikumu izpildes nodrošināšanai nebūs nepieciešami papildu resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai, jo nav citu veidu, kā noteikt kārtību, kādā tiek aktualizēti Aģentūras sniegtie pakalpojumi. Saskaņā ar [Publisko aģentūru likuma](https://likumi.lv/ta/id/202272-publisko-agenturu-likums) [17.](https://likumi.lv/ta/id/202272-publisko-agenturu-likums#p17) panta ceturto daļu, Aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem. Samērīgums: pašvaldības izraudzītie līdzekļi ir piemēroti leģitīmā mērķa sasniegšanai; nav saudzējošāku līdzekļu leģitīmā mērķa sasniegšanai; pašvaldības rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešās daļas prasībām saistošo noteikumu projekts un tam pievienotais paskaidrojuma raksts ir publicēts Kuldīgas novada pašvaldības oficiālajā tīmekļvietnē [*www.kuldigasnovads.lv*](http://www.kuldigasnovads.lv), sniedzot iespēju ikvienai privātpersonai rakstveidā vai elektroniskā formā iesniegt savus priekšlikumus, iebildumus un komentārus no [\_\_.03.2024.](https://likumi.lv/ta/id/347676-par-saldus-novada-pasvaldibas-agenturas-saldus-turisma-informacijas-kulturas-un-sporta-centrs-maksas-pakalpojumiem/redakcijas-datums/2023/10/13) līdz \_\_.03.2024. |

Kuldīgas novada domes priekšsēdētāja Inese Astaševska